Malaysia Airports

**Malaysia Airports Holdings Berhad** () merupakan syarikat lapangan terbang Malaysia yang menguruskan kebanyakan lapangan-lapangan terbang di Malaysia. Mereka juga diberi tugas menguruskan beberapa lapangan terbang di luar negara.

## Perihal
**Malaysia Airports Holdings Berhad** () ialah syarikat lapangan terbang Malaysia yang menguruskan kebanyakan lapangan terbang di Malaysia. Firma itu baru-baru ini dianugerahkan kewajipan untuk menguruskan lapangan terbang di destinasi antarabangsa. Ia mempunyai ibu pejabat di Pejabat Korporat Malaysia Airports di Persiaran Korporat KLIA di Lapangan Terbang Antarabangsa Kuala Lumpur (KLIA), Sepang, Selangor.

## Sejarah
Malaysia Airport Berhad dikorporatkan pada tahun 1991 apabila Parlimen Malaysia meluluskan satu kertas kerja untuk mengasingkan Jabatan Penerbangan Awan (DCA) kepada dua entiti masing-masing mempunyai perspektif tugas yang berbeza. DCA masih berfungsi sebagai badan yang mengawal industri penerbangan dan lapangan terbang di Malaysia manakala entiti baru yang ditubuhkan, Malaysia Airports Berhad akan memberi lebih fokus kepada operasi, pengurusan dan penyelenggaraan lapangan-lapangan terbang. Pada bulan November 1992, badan ini telah diberi lesen untuk menjalankan tugasnya sebagai pengurus lapangan terbang.

Syarikat pemegangnya, Malaysia Airports Holdings Berhad (MAHB) telah dikorporatkan sebagai syarikat awam berhad pada bulan November 1999 dan telah disenaraikan dalam saham Papan Utama di Bursa Saham Kuala Lumpur dan menjadi syarikat pengurusan lapangan terbang yang pertama disenaraikan di Asia dan keenam di dunia.

Lapangan terbang utamanya ialah Lapangan Terbang Antarabangsa Kuala Lumpur. KLIA merupakan hasil strategi bermatlamat untuk memenuhi keperluan pesawat yang lebih besar dan permintaan trafik yang akan meningkat pada abad ke 21. KLIA telah merintis penggunaan teknologi pengurusan lapangan terbang serba canggih yang dikenali sebagai *Total Airport Management Systems* (TAMS). Teknologi ini diuruskan oleh Malaysia Airport (technologies) Sdn Bhd yang terdiri daripada lebih 40 sistem dan fungsi lapangan terbang termasuk kawalan trafic udara, pengendalian bagasi, daftar masuk penumpang dan papan pameran maklumat penerbangan.

MAHB menggunakan struktur korporat yang merangkumi 10 badan subsidi; Malaysia Airports Sdn Bhd, Malaysia Airports (Sepang) Sdn Bhd, Malaysia Airports (Niaga) Sdn Bhd, Malaysia Airports Management & Technical Services Sdn Bhd,Sepang International Circuit Sdn Bhd, Malaysia Airports (Technologies) Sdn Bhd, Malaysia Airports (Properties) Sdn Bhd, KL Airport Hotel Sdn Bhd, MAB Agriculture-Horticulture Sdn Bhd dan Asia Pacific Auction Centre Sdn Bhd. Antara syarikat-syarikat yang bersekutu adalah Urusan Teknologi Wawasan Sdn Bhd, Kuala Lumpur Aviation Fuelling System Sdn Bhd, dan Cambodia Airport Management Services Limited. Kumpulan ini mempunyai jumlah kakitangan lebih 5,000 orang dalam 39 pejabat di seluruh negara.

MAHB juga menyediakan perkhidmatan pengurusan lapangan terbang untuk Lapangan Terbang Siem Reap dan Lapangan Terbang Antarabangsa Phnom Penh di Kemboja melalui kerjasama dengan Aéroports de Paris Management S.A.

Malaysia Airports mempunyai satu Pusat Latihan (MATC), terletak berhampiran Lapangan Terbang Antarabangsa Pulau Pinang. Pusat ini dibina untuk menampung keperluan latihan semua para pegawai Malaysia Airports. MATC juga pernah digunakan sebagai pusat program berorientasikan keselamatan yang dianjurkan oleg International Civil Aviation Organisation (ICAO). Selain itu, MATC juga menyediakan khidmat pakar dari segi sekuriti dan keselamatan industri penerbangan kepada kerajaan Malaysia dan syarikat-syarikat penerbangan. 

Pada 10 Ogos 2022, kedua-dua pihak iaitu anak syarikat kepada **Malaysia Airports Holdings Berhad (MAHB)** iaitu *Malaysia Airports (Sepang) Sdn Bhd* dan *Capital A Berhad* yang merupakan syarikat induk kepada **AirAsia Aviation Group Limited**, telah mengumumkan pemberhentian prosiding undang-undang , yang melibatkan kedua belah pihak tersebut, yang dimana masing masing pemimpin dari dua belah pihak tersebut ada menyatakan dengan sebagai berikut :

* dari pihak Pengarah Urusan *Malaysia Airports Holdings Berhad (MAHB)*, **Dato’ Iskandar Mizal Mahmood** berkata 
 

* yang juga dari pihak Ketua Pegawai Eksekutif *Capital A*, **Tony Fernandes** berkata
 
,lalu dilanjutkan dengan sebagai berikut
 
,dengan penekanan dengan sebagai berikut
 
dan diakhiri dengan sebagai berikut
 

## Naik Taraf Lapangan Terbang
Pada tahun 2024, kos penyelengaraan lapangan terbang di seluruh Malaysia, yang dibawah kendali MAHB dijangka meningkat sebanyak 34 peratus, lalu dari pihak kementerian pengangkutan juga berkata yang pihak MAHB telahpun mengeluarkan sebanyak RM 546 juta pada tahun 2023, untuk membiayai kos penyelengaraan dengan memastikan lapangan terbang yang dibawah kendali syarikat itu dalam keaadan yang baik .

Lalu syarikat itu juga memperuntukan sebanyak RM 191.1 Juta untuk kos penyelengaraan pada kesemua Lapangan Terbang dan Padang Terbang di Wilayah Sarawak pada tahun 2023, dan pada tahun 2024 adanya tambahan peruntukan sebanyak RM 27.1 juta dengan kenaikan sebanyak 41.9 peratus berbanding tahun 2023 .

Lalu syarikat pengurus lapangan terbang tersebut dan pihak kementerian pengangkutan telah mengenal pasti sebanyak 8 lapangan terbang di seluruh Malaysia , yang perlu dinaik taraf dengan rincian senarai lapangan terbang sebagai berikut:

1. Padang Terbang Bario , 
2. Lapangan Terbang Antarabangsa Kota Kinabalu (KKIA) , 
3. Lapangan Terbang Antarabangsa Kuala Lumpur (KLIA) , 
4. Lapangan Terbang Antarabangsa Kuching (KIA) , 
5. Lapangan Terbang Miri , 
6. Lapangan Terbang Antarabangsa Pulau Pinang (PIA) , 
7. Lapangan Terbang Sultan Abdul Aziz Shah  & 
8. Lapangan Terbang Tawau .

## Senarai anak syarikat

## Peta Lokasi Lapangan Terbang MAHB
### Lapangan Terbang Antarabangsa

### Lapangan Terbang Domestik

### Lapangan Terbang STOLport

### Lapangan Terbang Luar Negara

## Lapangan terbang yang diuruskan
### versi kini
Syarikat ini menguruskan 39 lapangan terbang di Malaysia . Antaranya ialah:
### [[Malaysia]]
#### [[Kedah]]
* Lapangan Terbang Sultan Abdul Halim - Bandar Kepala Batas, Alor Setar 
* Lapangan Terbang Antarabangsa Langkawi - Padang Matsirat, Pekan Kuah, Pulau Langkawi 

#### [[Kelantan]]
* Lapangan Terbang Sultan Ismail Petra - Pangkalan Chepa, Kota Bharu 

#### [[Labuan]]
* Lapangan Terbang Labuan - Bandar Victoria (Labuan), Pulau Labuan 

#### [[Melaka]]
* Lapangan Terbang Antarabangsa Melaka - Batu Berendam, Melaka Tengah 

#### [[Pahang]]
* Lapangan Terbang Sultan Haji Ahmad Shah - Kuantan 
* Lapangan Terbang Tioman - Pulau Tioman, Daerah Rompin 

#### [[Negeri Perak]]
* Lapangan Terbang Sultan Azlan Shah - Gunung Rapat, Ipoh 
* Lapangan Terbang Pangkor - Pulau Pangkor 

#### [[Pulau Pinang]]
* Lapangan Terbang Antarabangsa Pulau Pinang - Bayan Lepas, Barat Daya, George Town, Pulau Pinang 

#### [[Sabah]]
* Lapangan Terbang Keningau - Keningau 
* Lapangan Terbang Antarabangsa Kota Kinabalu - Kepayan dan Tanjung Aru, Kota Kinabalu 
* Lapangan Terbang Lahad Datu - Daerah Lahad Datu, Lahad Datu 
* Lapangan Terbang Sandakan - Bahagian Sandakan, Sandakan 
* Lapangan Terbang Tawau - Bahagian Tawau, Tawau 

#### [[Sarawak]]
* Lapangan Terbang Bintulu - Bintulu 
* Lapangan Terbang Antarabangsa Kuching - Padawan, Kuching 
* Lapangan Terbang Limbang - Daerah Limbang, Limbang 
* Lapangan Terbang Miri - Bandar Miri 
* Lapangan Terbang Sibu - Sibu 

#### [[Selangor]]
* Lapangan Terbang Antarabangsa Kuala Lumpur - Sepang 

#### [[Terengganu]]
* Lapangan Terbang Sultan Mahmud - Kuala Nerus, Kuala Terengganu 

### versi bekas
Selain dari Malaysia, syarikat ini juga menguruskan 4 lapangan terbang di luar negara iaitu:
* Lapangan Terbang Antarabangsa Astana di Kazakhstan
* Lapangan Terbang Antarabangsa Hyderabad di India
* Lapangan Terbang Antarabangsa Indira Gandhi di New Delhi, India
* Lapangan Terbang Antarabangsa Sabiha Gokcen di Istanbul, Turki

### versi kini
Selain Malaysia, syarikat itu kini menguruskan satu lapangan terbang antarabangsa di luar Malaysia.
### [[Turki]]
* Lapangan Terbang Antarabangsa Sabiha Gokcen di Istanbul, Turki 

## Anugerah
* Chartered Institute of Logistics and Transports Malaysia - Syarikat terbaik tahun 2007

## Rujukan

## Lihat Juga
* Senai Airport Terminal Services Sdn Bhd
* Pihak Berkuasa Penerbangan Awam Malaysia

## Pautan luar
* 
* 
* 
* 
* 
* 
* 
*